|  |
| --- |
|  |
| Pagėgių savivaldybės taryba**sprendimas**dėl PATALPŲ perdavimo PAGAL panaudos sutartį pagėgių savivaldybės PIKTUPĖNŲ KAIMO bendruomenei |
| 2021 m. kovo 25 d. Nr. T-60Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Pagėgių savivaldybės tarybos 2019 m. rugsėjo 26 d. sprendimu Nr. T-160 „Dėl Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 14.3, 15.7, 17.1 papunkčiais ir atsižvelgdama į Piktupėnų kaimo bendruomenės pirmininkės 2021 m. kovo 12 d. raštą, Pagėgių savivaldybės taryba n u s p r e n d ž i a:

 1. Perduoti Pagėgių savivaldybės Piktupėnų kaimo bendruomenei pagal panaudos sutartį 10 metų Pagėgių savivaldybei nuosavybės teise priklausantį turtą − kultūros namų pastato patalpas, kurių bendras plotas – 528,46 kv. m, unikalus Nr. 8895-9009-2013, žymėjimas 1C1p, registro Nr. 44/1372427, inventorinės bylos Nr. 5493, kadastro duomenų fiksavimo data 2000-02-11, adresu: Liepų g. 1, Piktupėnų kaimas, Pagėgių seniūnija, Pagėgių savivaldybė, bendruomenės įstatuose numatytai veiklai vykdyti.

 2. Įpareigoti Pagėgių savivaldybės administracijos Pagėgių seniūnijos seniūną pasirašyti panaudos sutartį bei perdavimo − priėmimo aktą su panaudos gavėju.

 3. Pripažinti netekusiu galios Pagėgių savivaldybės tarybos 2011 m. rugsėjo 29 d. sprendimo Nr. T-129 „Dėl patalpų perdavimo valdyti pagal panaudos sutartį Piktupėnų kaimo bendruomenei“ su visais buvusiais pakeitimais.

 4. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

Savivaldybės meras Vaidas Bendaravičius